google/wiki40b huggingface dataset:
मूत्रालय

उस शौचालय को मूत्रालय (urinal) कहते हैं जो केवल मूत्रत्याग (मूतने) के निमित्त बना होता है।
मूत्रालय कई तरह के होते हैं - एक व्यक्ति के लिये या अनेक व्यक्तियों के लिये; पुरुषों के मूत्रालय या स्त्रियों के मूत्रालय; व्यक्तिगत मूत्रालय या सामुदायिक मूत्रालय; आदि
उड़ान परिचर

इतिहास

विश्व की पहली विमान परिचारिका को १९३० में यूनाइटेड एयरलाइंस द्वारा नौकरी पर रखा गया था जो, एक २५ साल की नर्स थी, जिसका नाम एलेन चर्च था। इसकी देखा देखी में दूसरी विमान सेवाओं ने भी नर्सों को विमानों में नौकरी पर रख।
शांति-स्थल

शांति-स्थल रामस्नेही सम्प्रदाय के १३वें प्रमुख, स्वामी रामकिशोर महाराज की समाधि है। यह रामनिवास धाम, शाहपुरा, भीलवाड़ा में स्थित है। राम निवास धाम में प्रवेश करने पर, यह राम चरण द्वार के बाईं ओर लगभग ५० मीटर की दूरी पर स्थित है। यह जैसलमेर से पीले चूना पत्थर से बना है। जबकि यह एक हरे आंगन से घिरा हुआ है। इंदिरा गांधी राष्ट्रीय कला केन्द्र में भी शांति-स्थल का उल्लेख किया गया है।
जीसैट-14

उपग्रह

जीसैट -14 जीसैट उपग्रह श्रृंखला का हिस्सा है। इसरो द्वारा निर्मित यह उपग्रह आई-2k सेटेलाइट बस पर आधारित है। इसका शुष्क वजन 851 किलोग्राम है। ईंधन के साथ, इसका वजन 1,982 किलोग्राम है। यान का आयुमान 12 साल है।
उपग्रह दो सौर सरणियों द्वारा संचालित है, जो की 2600 वाट बिजली के पैदा करने में सक्षम हैं।

प्रमोचन

19 अगस्त 2013 उथापन समय 11:20 यूटीसी (4:50 pm स्थानीय समय) पर रॉकेट के दूसरे चरण की ईंधन प्रणाली से रिसाव का पता चलने के कारण प्रक्षेपण का पहला प्रयास स्थगित कर दिया गया। इसके बाद इसरो ने दूसरे द्रव चरण (जी एस -2) को बदलने का फैसला किया। इसके अतिरिक्त सभी चार द्रव स्ट्रैप-ओन चरणों को भी बदला गया।
उपग्रह का प्रमोचन सतीश धवन अंतरिक्ष केंद्र के दूसरे लांच पैड से भूस्थिर उपग्रह प्रक्षेपण यान एमके.II (जीएसएलवी Mk.II) रॉकेट से 10:48 यूटीसी (16:18 स्थानीय समय) पर 5 जनवरी 2014 को किया गया। प्रक्षेपण की उलटी गिनती 29 घंटे पहले, 4 जनवरी 2014 को शुरू की गई।
यह उड़ान भारत के 41वें उपग्रह प्रक्षेपण और जीएसएलवी के आठवें प्रमोचन को चिह्नित करता है। यह जीएसएलवी प्रक्षेपण में लगातार चार बार से चली आ रही विफलताओं के एक दौर का भी समापन करता है, जिसकी शुरुआत 2006 में इनसैट-4सी के साथ शुरू हुई थी। इसके साथ ही यह प्रक्षेपण भारत के पहले तुषारजनिक रॉकेट इंजन सीई-7.5 के प्रथम सफल परीक्षण को अंकित करता है।
मधुर

मधुर का अर्थ होता है शहद की तरह मीठा।

मूल

मधु शब्द से मधुर की उत्पत्ति हुई है।
२७३२ ईसा पूर्व

२७३२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २७३२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
एस. राजैया

एस. राजैया भारतीय राष्ट्रीय कांग्रेस से संबंधित भारतीय राजनीतिज्ञ हैं। वे २००९ में हुए आमचुनाव में आंध्र प्रदेश के वारंगल चुनाव क्षेत्र से १५ वीं लोकसभा के लिए सदस्य निर्वाचित हुए हैं।
सुएज़ की खाड़ी

भूगोल

सुएज़ की खाड़ी लाल सागर का पश्चिमोत्तरी बाज़ू है। सीनाई प्रायद्वीप लाल सागर के इस भाग को दो काँटों में विभाजित करता है - पश्चिम वाला सुएज़ की खाड़ी है और पूर्वी वाला अक़ाबा की खाड़ी कहलाता है। सुएज़ की खाड़ी की गहराई अधिकतर स्थानों पर ५० से ७० मीटर की है। खाड़ी के लाल सागर वाले मुख को जुबाल जलडमरू (Strait of Jubal) कहते हैं और यहाँ शदवान (شدوان‎, Shadwan) नामक एक द्वीप स्थित है।
१७९२ ईसा पूर्व

१७९२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १७९२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हास्य योग

बिना किसी वाह्य कारण के, प्रयत्नपूर्वक लम्बे समय तक हंसने की क्रिया को हास्ययोग कहते हैं। हास्ययोग इस विश्वास पर आधारित है कि हास्ययोग से भी वही सारे लाभ होते हैं जो अनायास हंसने से मिलते हैं। हास्ययोग प्रायः समूह में किया जाता है जिसमें एक-दूसरे से आँख से आँख मिलाकर, चुटकुले सुन-सुनाकर, तथा अन्य खिलवाड़ करके हास्य पैदा किया जाता है।
१९६० के दशक में हास्ययोग को प्रायः पार्कों में सुबह के समय आयोजित किया जाता था जिसमें प्रायः वृद्ध लोग भाग लेते थे।
लीनुस तूरवाल्द्स

लीनुस तूरवाल्द्स या लाइनस टॉरवाल्ड्स (जन्म 28 दिसम्बर 1969) फिनलैंड के एक सॉफ्टवेयर अभियन्ता हैं, जिनका नाम लिनक्स नाम के ऑपरेटिंग सिस्टम के कर्नल को लिखने के लिए जाना जाता है। इन्हीं के नाम पर ओपेन सोर्स सॉफ्टवेर आन्दोलन का प्रमुख उत्पाद लिनक्स को अपना नाम मिला था।
अनिल जनविजय

जीवन वृत्त

२८ जुलाई १९५७, बरेली (उत्तर प्रदेश) में एक निम्न-मध्यवर्गीय परिवार में जन्म। प्रारम्भिक शिक्षा बरेली स्थित केन्द्रीय विद्यालय में। माँ की मृत्यु के बाद दादा-दादी के पास दिल्ली आ गए। १९७७ में दिल्ली विश्वविद्यालय से बी.कॉम, फिर हिन्दी में एम. ए.। १९८० में जवाहरलाल नेहरू विश्वविद्यालय की रूसी भाषा और साहित्य फेकल्टी में एम०ए० में प्रवेश। १९८२ में उच्च अध्ययन के लिए सोवियत सरकार की छात्रवृत्ति पाकर मास्को विश्वविद्यालय पहुँचे। फिर १९८९ में मास्को स्थित गोर्की लिटरेरी इंस्टीटयूट से सर्जनात्मक लेखन में एम०ए०। १९८३ से १९९२ तक मास्को रेडिओ की हिन्दी प्रसारण सेवा से जुड़े रहे। १९९६ से मास्को विश्वविद्यालय (रूस) में ’हिन्दी साहित्य’ और ’अनुवाद’ का अध्यापन।

साहित्यिक यात्रा

१९७६ में पहली कविता लिखी। १९७७ में पहली बार साहित्यिक पत्रिका लहर में कविताएँ प्रकाशित। १९७८ में 'पश्यन्ती' के कवितांक में कविताएँ सम्मिलित। १९८२ में पहला कविता संग्रह 'कविता नहीं है यह' प्रकाशित।
सोलेनोइदल वेक्टर

वेक्टर में एक सोलेनोइदल वेक्टर क्षेत्र (यह भी एक असंपीड्य वेक्टर क्षेत्र या एक विचलन मुक्त सदिश क्षेत्र के रूप में जाना जाता है), वेक्टर क्षेत्र है जिसका विचलन उस क्षेत्र में हर जगह शून्य होता है।

व्युत्पत्ति

सोलेनोइदल, सोलेनोइद के लिए यूनानी शब्द में अपने मूल है, जो है σωληνοειδές, अर्थ पाइप के आकार का | सोलेनोइदल की वर्तमान संदर्भ में यह विवश रूप में एक पाइप में हैं, तो एक निश्चित मात्रा के साथ तो इसका मतलब है।
सुरेश कुमार खन्ना

संक्षिप्त जीवनी

58 वर्षीय सुरेश खन्ना का जन्म सन् 1954 में शाहजहाँपुर शहर के दीवान जोगराज मुहल्ले में कान्ति देवी और रामनारायण खन्ना के यहाँ हुआ था। उन्होंने स्नातक परीक्षा उत्तीर्ण करने के पश्चात् 1977 में लखनऊ विश्वविद्यालय, लखनऊ से एलएल॰बी॰ किया। वे अविवाहित हैं और दीवान जोगराज (शाहजहाँपुर) स्थित पैतृक निवास में अपने भाई के परिवार के साथ रहते हैं। वे स्वयं को पूर्णकालिक राजनीतिक कार्यकर्ता ही मानते हैं। वे उत्तर प्रदेश सरकार में नगर विकास मन्त्री  हैं।

राजनीतिक सफर

सुरेश खन्ना छात्र जीवन से ही राजनीति में सक्रिय रहे। छात्र राजनीति के बाद उन्होंने सन् 1980 में शाहजहाँपुर की नगर विधान सभा का चुनाव लोक दल के प्रत्याशी के रूप में लड़ा था किन्तु कामयाब नहीं हुए। इसके बावजूद उन्होंने हार नहीं मानी और 1989 में भाजपा के टिकट पर उसी सीट से चुनाव लड़ा और जीत दर्ज़ की। 
इस जीत के बाद उनका राजनीतिक कद बढ़ता ही गया और 1991 के चुनाव में वे फिर से विधायक चुने गये और राज्य मन्त्री बने। 1993, 1996, 2002 में भी उन्होंने चुनाव जीता और सरकार में मन्त्री बने। 2007 के विधान सभा चुनाव में भी सुरेश खन्ना का विजय रथ कोई भी पार्टी रोक नहीं सकी। 
उत्तर प्रदेश भारतीय जनता पार्टी में खन्ना की अच्छी पकड़ है। इस समय सुरेश खन्ना उत्तर प्रदेश विधान मण्डल में भाजपा के मुख्य सचेतक है। शाहजहाँपुर की जनता में भी वह काफी लोकप्रिय हैं। इसी का नतीजा है कि लगातार आठवीं बार शाहजहाँपुर से नगर विधायक हैं।

हनुमत धाम

शाहजहाँपुर शहर के बिसरात घाट पर खन्नौत नदी के बीचोबीच स्थित 104 फुट ऊँची हनुमान की विशालकाय मूर्ति सुरेश खन्ना की ही देन है। इसको बनाने का संकल्प उन्होंने तभी ले लिया था जब वे उत्तर प्रदेश सरकार में मन्त्री थे। इससे पहले शहीद उद्यान व स्वामी विवेकानन्द पब्लिक लाइब्रेरी का निर्माण भी सुरेश खन्ना इसी शहर में करा चुके हैं। ऐसा कहा जा रहा है कि भारतवर्ष की यह सबसे बड़ी हनुमानजी की प्रतिमा है। वैसे अंग्रेजी विकिपीडिया पर इस विशाल मूर्ति का उल्लेख इस लेखमें किया गया है।
कपोलकल्पना

कपोलकल्पना या काल्पनिक साहित्य (अंग्रेज़ी: fiction; हिन्दी में फ़िक्शन) एक कहानी या अभिविन्यास हैं जो कल्पना से व्युत्पन्न होती हैं ― अन्य शब्दों में, जो इतिहास या तथ्यों पर सख्ती से आधारित न हो। कपोलकल्पना की अभिव्यक्ति विभिन्न प्रारूपों में की जा सकती हैं, जिसमें लेखन, लाइव प्रदर्शन, फ़िल्में, टेलीविजन कार्यक्रम, एनिमेशन, वीडियो गेम, और भूमिका-निभाने वाले खेल शामिल हैं, भले ही वह शब्द मूल रूप से और सबसे आम तौर पर साहित्य के कथात्मक रूपों को संदर्भित करता हैं (साहित्यिक कपोलकल्पना देखें), जिसमें उपन्यास, नॉवेला, लघुकथाएँ, और नाटक शामिल हैं। कपोलकल्पना को कभी-कभी किसी भी "साहित्यिक कथा" का अर्थ देने के लिए इसकी सबसे कम समझ में उपयोग किया जाता है।
कपोलकल्पना साहित्य की वह शाखा है जिसमें कथाओं में दर्शाए गए स्थान, व्यक्ति, घटनाएँ और सन्दर्भ कुछ मात्रा में या पूरी तरह लेखक की कल्पना पर आधारित हों और वास्तविकता से हट के हों। इसके विपरीत गैर-कपोलकल्पना है जो पूर्णतः वास्तविकता पर ही आधारित होता है।
उर्दू, फ़ारसी, अरबी और कभी-कभी हिंदी में भी काल्पनिक साहित्य को "ख़्याल" (خيال) या "ख़्याली साहित्य" बोलते हैं।
नेशनल डिग्रीटी कमांड

यह विश्व का एक प्रमुख आतंकवादी और उग्रवादी संगठन हैं |
प्राईस समीकरण

प्राईस समीकरण ‍जॉर्ज.आर.प्राईस‍‍‍ द्वारा प्रदर्शित‌‌ एक समीकरण है, जो उत्क्रांति और प्राकृतिक वरण से संबंधित है।

विवरण

जब एक पीढ़ी से दूसरे का संक्रमण होता हे, तब इन पीढियों के बीच में पित्रैकों का स्थानांतरण होता है। प्रत्येक पित्रैक से संबंधित एक लक्षण होता है, जो उस जाति के उत्तरजीविता के लिए महत्वपूर्ण होता है। विशेष रूप से यह लक्षण हर पीढ़ी में एक मज़बूती या स्थिरता स्थापित करती है, जिससे आने वाले संतती की संख्या कि आकलन की जा सकती है। प्राईस समीकरण इसी ओर में बढ़ने वाली एक प्रयास है, जो उत्क्रांति के साथ इस लक्षण की मूल्यांकन करने की कोशिश करती है।

प्राईस समीकरण का प्रभाव

प्राईस समीकरण परोपकारिता के विषय पर एक अनोखी प्रकाश डालती है। प्राईस समीकरण के मुताबिक दो व्यक्ति एक दूसरे को तभी परोपकारिता जताते हैं जब दोनों की आनुवंशिक संरचना में उचित मात्रा का मेल-मिलाप होता है। इसका मतलब है कि हर व्यक्ति किसी अंजान से पहले अपने भाइ के प्रती परोपकारी व्यवहार जताता है, ताकी उसकी आनुवंशिक विरासत की विस्तार अपने रिश्तेदारों के माध्यम से जारी रहे। प्राईस समीकरण यह स्थापित करता है कि परोपकारी व्यवहार‍ सिर्फ एक बहुभक्षक आंतरिक क्रियाविधि होता है, जो आनुवंशिक फैलाव का सहयोग करता है। इस विषय में कइ वैज्ञानिकों ने प्राईस समीकरण को आलोचित किया है।
यूटीसी+१०:००

मानक समय की तरह

पूरे साल निम्न स्थानों में उपयोग

मानक समय की तरह

दक्षिणी गोलार्ध की सर्दियों में निम्न स्थानों में उपयोग होता है।
मनुनिया महादेव

मनुनिया महादेव मध्यप्रदेश के रतलाम जिले के आलोट तहसील का गाँव हे | जो ताल तथा अलोट मार्ग पर स्थित भूतीया गाँव से उत्तर दिशा में 2.5 की.मी. दुरी पर स्थित हे | गाँव में क्षेत्र का प्रसिद्ध व जाग्रत भगवान शंकर जी का मंदिर हे |
लाओस

परिचय

लाओस दक्षिण पूर्वी एशिया में हिंदचीन प्रायद्वीप पर स्थित देश है। इसका क्षेत्रफल ८८,७८० वर्ग मील है। इसके उत्तर में चीन एवं उत्तरी वियतनाम, दक्षिण में कंबोडिया, दक्षिण पश्चिम में थाईलैंड की सीमा पर मेकांग नदी बहती है। जलवायु उष्णकटिबंधीय है। अप्रैल सबसे गरम मास है। ताप २२ डिग्री से ३४डिग्री सें. के मध्य रहता है। लाओस का लगभग २/३ भाग जंगलों से ढँका है। जगंलों में हाथी, तेंदुआ, चीता एवं सर्प आदि मिलते हैं। यहाँ की भाषा थाई प्रकार की है, जिसमें संस्कृत, पाली तथा फ्रांसीसी शब्दों की भरमार है। फ्रांसीसी राजकाज की द्वितीय भाषा है। बौद्ध धर्म प्रमुख है। धान सर्वप्रमुख कृषि उपज है। सब्जियों में ककड़ी, टमाटर, प्याज, फलियाँ (बीन) एवं मिर्च आदि उगाई जाती हैं। अन्य कृषि उत्पादों में इलायची, मक्का, काफी, चाय, कपास, पटुवा तथा तंबाकू का स्थान आता है। पहाड़ी भागों में अफीम के पौधे भी उगाए जाते हैं। टिन तथा सेंधा नमक प्रमुख खनिज हैं। ऐंटिमनी, ताँबा, कोयला, सोना, जिप्सम लोहा, सीसा, मैंगनीज़, पाइराइट, गंधक एवं बहुमूल्य पत्थरों के प्राप्त होने की भविष्य में आशा है। यातायात एवं शक्ति के साधनों की कमी के कारण उद्योग कम उन्नति कर पाए हैं। थोड़ी मात्रा में खान खोदने, लकड़ी चीरने, सीमेंट निर्माण, तंबाकू, धान एवं फर्नीचर संबंधी उद्योग होते हैं। यहाँ की राजधानी वियेंटाइन है।

इतिहास

लाओस का इतिहास लान श्यांग साम्राज्य या एक लाख हाथियों की भूमि में समाया हुआ है, जो १४ वीं से १८ वीं सदी के बीच अस्तित्व में था।
फ्रेंच संरक्षित राज्य के रूप में एक अवधि के बाद इसने १९४९ में स्वतंत्रता हासिल की। कम्युनिस्ट पाथेट लाओ आंदोलन के सत्ता में १९७५ में आने के बाद एक लंबा गृहयुद्ध आधिकारिक रूप से समाप्त हुआ, लेकिन गुटों के बीच कई वर्षों तक संघर्ष जारी रहा। देश की १०.६% आबादी आज भी प्रति दिन 1.25 अमेरिकी डॉलर (अंतर्राष्ट्रीय गरीबी रेखा) से नीचे जीवनबसर करती है।
लोहाघाट तहसील

जनसांख्यिकी

तहसील के अधिकार क्षेत्र में कुल २६७ गाँव आते हैं, और २०११ की जनगणना के अनुसार इसकी जनसंख्या ८६,४७७ है।
रिक्कर्डो गियाकोनी

विख्यात व्यक्ति (1931-2018)
पौष कृष्ण पञ्चमी

पौष कृष्ण पंचमी भारतीय पंचांग  के अनुसार दसवें माह की बीसवी तिथि है, वर्षान्त में अभी ७० तिथियाँ अवशिष्ट हैं।
प्रमाणवाद

प्रमाणवाद एक दार्शनिक सम्प्रदाय है जिसके प्रणेता बौद्ध दार्शनिक दिङ्नाग माने जाते हैं। इसे 'हेतुवाद' भी कहते हैं।
अक्षर अनन्य

अक्षर अनन्य एक सन्तकवि एवं दार्शनिक थे। ये ज्ञानयोग, विज्ञानयोग, ध्यानयोग, विवेकदीपिका, ब्रह्मज्ञान, अनन्य प्रकाश, राजयोग, सिद्धांतबोध आदि ग्रंथों के ये प्रणेता माने जाते हैं। इनमें अद्वैत वेदांत के गूढ़ रहस्यों को सरल भाषा में प्रस्तुत किया गया है। दुर्गा सप्तशती का हिंदी पद्यानुवाद भी इन्होंने किया है। ये संत कवि माने जाते हैं लेकिन संतों की सभी प्रवृतियाँ इनमें नहीं मिलतीं। इनके ग्रंथों में वैष्णव धर्म के साधारण देवताओं के प्रति आस्था के साथ-साथ कर्मकांड के प्रति झुकाव भी मिलता है। इनके काव्य ग्रंथों में दोहा, चौपाई, पद्धरि इत्यादि छंदों का प्रयोग हुआ है।
इनके विषय में प्रसिद्ध है कि ये सेनुहरा (दतिया) के महाराज पृथ्वीचंद के दीवान थे। हिंदी साहित्य के इतिहास लेखकों के अनुसार इनका जन्म सन् १७१० वि. (१६५३ ई.) में सेनुहरा के एक कायस्थ परिवार में हुआ। विरक्ति के कारण इन्होंने दीवान का पद त्याग दिया और पन्ना में रहने लगे। प्रसिद्ध महाराजा छत्रसाल इनके शिष्य बन गए थे।
फ्यूजन बुक्स

यह हिन्दी पुस्तकों के एक प्रमुख प्रकाशक हैं।
मैकरन हवाई अड्डा

यह एक प्रमुख हवाई अड्डा हैं।
नन्नय्य भट्ट

नन्नय्य भट्ट : (तेलुगु : నన్నయ్య భట్టు)आंध्र साहित्य के 'आदिकवि' कहलाते हैं क्योंकि इनके द्वारा रचित आँध्र महाभारत का आदि अंश (ढ़ाई पर्व) तेलुगु के उपलब्ध साहित्य में सबसे पहली काव्यरचना माना जाता है। इनके पहले के जो फुटकर गीत मिले, वे भाषा और छंद की दृष्टि से 'देशी पद्धति' के अनुसार हैं जो संस्कृत में प्रतिपादित लक्षण के अनुसार नहीं हैं और इस कारण पंडितों के आदर पर पात्र नहीं हुए। नन्नय्य ने ही उदात्तवस्तुक महाकाव्य की रचना की जो मुख्यत: 'मार्ग' पद्धति की है।

जीवनी

जब जैन धर्म का प्रचार दक्षिण में जोरों से हो रहा था चोड़ राजा वैदिक धर्म की रक्षा के लिए कटिबद्ध हुए। तमिल संघों में महाभारत का पारायण होने लगा। इसी भाव से प्रेरित होकर आंध्र के प्रतापी राजा राजराज नरेन्द्र अपने आस्थान के कुलगुरु तथा महाकवि नन्नय्य से प्रार्थना की कि व्यासकृत महाभारत का आंध्र भाषा में परिवर्तन किया जाए। तदनुसार नन्नय्य ने संस्कृत महाभारत के आधार पर, बहुश: अनुवाद के रूप में, आंध्र महाभारत की रचना का श्रीगणेश किया।

रचनाएँ

नन्नय्य ने अपनी रचना में संस्कृत शब्दों का प्रयोग उसी रीति से किया जो उस समय आंध्र प्रांत में होता था। जनता के व्यवहार में जो तद्भव एवं देशज शब्द थे, उनको भी परिमार्जित रूप में ग्रहण किया। कुछ संस्कृत छंदों को लेकर यतिमैत्री तथा प्रासमैत्री के नियमों के अनुसार लिखा और कन्नड काव्यों में पाए जानेवाले अनेक प्रशस्त छंदों को भी लिया। महाभारत की रचना में नन्नय को नारायण भट्ट नामक मित्र से बड़ी सहायता मिली जिसका उल्लेख नन्नय्य ने स्वयं अपने ग्रंथ की प्रस्तावना में किया। चंपू की तरह छोटे-छोटे गद्य के अंश भी इनकी रचनाओं में मिलते हैं जो प्राय: नीरस विषय को ही जताते हैं।
नन्नय्य ने आदि पर्व तथा सभा पर्वों का पूरा और अरण्य पर्व का कुछ अंश तक अनुवाद किया। यद्यपि आंध्र महाभारत स्थूल रूप से अनुवाद ही है, नन्नय्य ने रस और औचित्य की दृष्टि से कुछ अंशों को संक्षेपत: और कुछ अंशों को बढ़ाकर लिखा जिससे आंध्र महाभारत स्वतंत्र काव्य सा प्रतीत होता है। इनकी कविता में 'प्रसन्नकथाकलितार्थयुक्ति', 'अक्षररम्यता', 'नानारुचिरार्थ सूक्तिसंपत्ति' इत्यादि विशेषताएँ पाई जाती हैं। इनकी शैली में तत्सम शब्द और संस्कृत समासों की बहुलता है अर्थात्‌ दो तिहाई संस्कृत और शेष तद्भव तथा देश्य शब्द यानी तेलुगु शब्द हैं।
शब्दों के परिमार्जन के कार्य में प्रवृत्त होकर नन्नय्य ने 'आंध्र शब्दचिंतामणि' नामक तेलुगु भाषा के व्याकरण की रचना की। व्याकरण शास्त्र की परंपरा के अनुसार वह प्रथम आंध्र व्याकरण संस्कृत सूत्रों में लिखा गया। इस कारण नन्नय्य आंध्र के आदिकवि ही नहीं, आंध्र के प्रथम वैयाकरण भी सिद्ध हुए और 'वागनुशासन' विरुद्ध से विभूषित हुए।
आजतक जितने आंध्र कवि हुए उन सबने नन्नय्य को आदिकवि मानकर उनकी प्रशंसा की। कहते हैं, नन्नय्य के रचित अन्य ग्रंथ 'इंद्रसेनविजय' तथा 'चामुंडिका विलास' हैं किंतु इन ग्रंथों के कर्तृत्व के विषय में मतभेद है। महाकवि नन्नय्य महाभारत का आंध्रीकरण पूरा न कर सके। कविपोषक राजा का देहांत हो गया। राजा का पुत्र कुलौत्तुंगचोड़ अपने मामा के पास दक्षिण चला गया। उधर वीरशैव धर्म भी अपना सिर उठाने लगा जो वेदों की प्रामाणिकता को नहीं मानता। दूसरी ओर वीरशैव के प्रतिकूल वैष्णवधर्म की श्रीवृद्धि होने लगी। इन्हीं के बीच वैदिक धर्म पर जनता की श्रद्धा कम होने लगी। और इस प्रकार आंध्र महाभारत की रचना में विघ्न उत्पन्न हुए। कदाचित्‌ नन्नय्य का जीवन सत्र भी कट गया हो।
फ़ोर्ब्स

पारिवारिक कंपनी के इतिहास

1917 में, बर्टी चार्ल्स फ़ोर्ब्स, जिसे बी.सी.फ़ोर्ब्स के रूप में जाना जाता है, ने शीर्ष निर्णयकर्ताओं के लिए तैयार किये गए द्वि-मासिक प्रकाशन फ़ोर्ब्स पत्रिका की शुरुआत की। स्कॉटिश अप्रवासी बी.सी.फ़ोर्ब्स 1904 में न्यूयॉर्क आये और उन्होंने दॅ जर्नल ऑफ कॉमर्स के लिये पत्रकार के रूप में मुफ्त में ही काम करने की पेशकश कर अपनी पहली नौकरी प्राप्त की। बारह वर्षों बाद वे एक व्यापक रूप से सिंडिकेटेड व्यावसायिक स्तंभकार व्यवसाय बन चुके थे। 1917 में, अपने प्रतिदिन के स्तंभ एवं अपनी पत्रिका के प्रधान लेखों के लिये अत्यधिक भारी-भरकम एवं प्रचुर प्रवाहों के निकास के लिये, उन्होंने फोर्ब्स की स्थापना की।
1946 में,द्वितीय विश्व युद्ध के बाद, बी.सी. के पुत्र ब्रूस औरमैल्कम फ़ोर्ब्सकंपनी में शामिल हो गए। ब्रूस डेट्रोइट में विज्ञापन के प्रमुख थे और मैल्कम सहायक प्रकाशक था। जब 1954 में बी.सी. की मृत्यु हुयी, तो ब्रूस अध्यक्ष और मैल्कम संपादक प्रमुख और प्रकाशक बने।
मैल्कम और ब्रूस के अलावा, तीन अन्य भाई थे: डंकन, जिनकी किशोरावस्था में ही मृत्यु हो गई, गॉर्डन, जिनकी 1987 में मृत्यु हो गयी और वैलेस, जो अब फ़ोर्ब्स निवेशक सलाहकार संस्थान के अध्यक्ष हैं। 1964 में, ब्रुस फ़ोर्ब्स की 48 वर्ष की उम्र में कैंसर से मृत्यु हो गई। मैल्कम फ़ोर्ब्स अध्यक्ष और संपादक प्रमुख बन गये और व्यापार एवं निवेश के क्षेत्र में फ़ोर्ब्स को एक जाना पहचाना नाम बना दिया।
मैल्कम फ़ोर्ब्स की 70 वर्ष की उम्र में 1990 में मृत्यु हो गई। फ़ोर्ब्स, इंकॉर्पोरेट अपने चार पुत्रों और अपनी पुत्री, के हाथों में चला गया।
आज, स्टीव फ़ोर्ब्सफोर्ब्स के अध्यक्ष एवं मुख्य कार्यकारी अधिकारी (सीईओ) तथा फ़ोर्ब्स पत्रिका के संपादक प्रमुख; उनके भाई टिम फ़ोर्ब्सफ़ोर्ब्स के कार्यकारी प्रमुख एवं मुख्य परिचालन पदाधिकारी; क्रिस्टोफर फ़ोर्ब्स फ़ोर्ब्स के उपाध्यक्ष हैं। रॉबर्ट फोर्ब्स फ़ोर्ब्स के उप प्रमुख और फ़ोर्ब्सलाइफ (पूर्व में फ़ोर्ब्स एफवाईआई) के कार्यकारी प्रमुख हैं।

फिदेल कास्त्रो संबंधी विवाद

2005 में, फ़ोर्ब्स ने US$550550 मिलियन अमेरिकी डॉलर के निवल मूल्य की अनुमानित संपत्ति के साथ फिदेल कास्त्रो को दुनिया के सबसे अमीर लोगों की सूची में दर्ज किया। 2006 के लेख, "फॉरचुन्स ऑफ किंग्स", क्वीन्स एंड डिक्टेटर्स" में,फ़ोर्ब्स ने अपने मूल्यांकन में US$900900 मिलियन तक की वृद्धि की। लेख यह उल्लेख करता है कि सरकारी नेताओं के लिए निवल मूल्य "विज्ञान से अधिक कला है" और यह सूचित करता है कि कास्त्रो के मामले में, लेखकों ने कई राज्य स्वामित्व वाली कंपनियों के लिए एक रियायती नकदी प्रवाह पद्धति का उपयोग किया और और यह पूर्वानुमान किया कि उस लाभ प्रवाह का एक हिस्सा कास्त्रो के पास गया।
कास्त्रो ने जवाब दिया है उसके पास 1 अमेरिकी डॉलर से कम का निवल मूल्य है, एवं उन्होंने सबको चुनौती दी कि कोई यह साबित करे कि उसके विदेशी खाते में कोई रुपया जमा है।

न्यूयॉर्क विश्वविद्यालय को मुख्यालय की बिक्री

जनवरी 2010 में, फ़ोर्ब्स ने मैनहटन के फ़िफ़्थ एवेन्युमें स्थित अपने मुख्यालय भवन को न्यूयॉर्क विश्वविद्यालय को बेचने के लिए एक समझौता किया। सौदे की शर्तों का सार्वजनिक खुलासा नहीं किया गया, लेकिन फ़ोर्ब्स पांच वर्ष की बिक्री-पट्टे की वापसी व्यवस्था के अन्तर्गत उस स्थान पर अधिकार बनाये रखेगा.
१८२९ ईसा पूर्व

१८२९ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८२९ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
गुजरात विधानसभा चुनाव, 2017

पृष्ठभूमि

गुजरात, भारत के एक राज्य के रूप में अन्य राज्यों की तरह सरकार की संसदीय प्रणाली का अनुसरण करती है। सरकार विधान सभा के लिए जिम्मेदार है और सत्ता में रहती है, अगर उसके पास बहुमत के सदस्यों का समर्थन होता है। चुनाव फर्स्ट पास्ट द पोस्ट प्रणाली के आधार पर होता है, सबसे ज्यादा मतों वाला उम्मीदवार जीतते हैं, चाहे बहुसंख्यक बहुमत (50% से अधिक) न हों। राज्य के प्रत्येक नागरिक, जो 18 साल से ऊपर हैं, वोट देने के लिए योग्य हैं। राज्य के राज्यपाल फिर सरकार बनाने के लिए सबसे बड़ी पार्टी या गठबंधन के नेता को आमंत्रित करते हैं। भारतीय संविधान के अनुसार विधानसभा की अवधि पांच वर्ष है। राज्य की राजनीति में दो दलों - भारतीय राष्ट्रीय कांग्रेस (कांग्रेस) और भारतीय जनता पार्टी (भाजपा) का प्रभुत्व है।
वर्तमान गुजरात विधान सभा का कार्यकाल 22 जनवरी 2018 को समाप्त होता है। 2012 में हुए पिछली विधानसभा चुनाव में भाजपा को बहुमत प्राप्त हुआ और नरेन्द्र मोदी मुख्यमंत्री बने। 2014 के आम चुनाव के बाद, मोदी देश के प्रधान मंत्री बने और आनंदीबेन पटेल गुजरात की मुख्यमंत्री बनीं। पाटीदारों के आंदोलन के बाद, दलित विरोध और खराब प्रशासन के दावों के बाद, पार्टी द्वारा विजय रूपाणी को मुख्यमंत्री बनाया गया है।
समलम्ब चतुर्भुज

समलम्ब चतुर्भुज(trapezoid)एक ज्यामितीय आकृति है। jisame 4 bhujae hoti hai 2 bhuja samantar hoti hai
=परीभाषा 
जिस चतुर्भुज की सम्मुख भुजाओं का केवल एक युग्म समान्तर होता है समलम्ब चतुर्भुज कहलाता है।
अंतर्गर्भाशय अस्थानता

अंतर्गर्भाश्य अस्थानता (Endometrosis)  स्त्रियों के अंतर्गर्भाशयकला (endometrium) में होने वाली एक समस्या है जिसमें मासिक धर्म के दौरान दर्द होना, यौन संबंध बनाते समय दर्द होना जैसे प्रमुख लक्षण दिखाई पड़ते हैं।
एक अपक्षयी सिंड्रोम है जो अंतर्गर्भाशयकला (एंडोमेट्रियम) के किनारे पर उत्पन्न होता हैं। यह एक दर्दनाक स्थिति हैं जिसमें गर्भाशय के अंदर की रेखाएं-एंडोमेट्रियम-गर्भाशय के बाहर बढ़ने लगती है। यह आमतौर पर अंडाशय, फैलोपियन ट्यूब और ऊतक के किनारों पर उत्पन्न होती हैं। शायद ही कभी, एंडोमेट्रियल ऊतक श्रोणि के अंगों से परे फैल सकता है।
कहरिंगन

कहरिंगन (Kaharingan), जिसे आधुनिक काल में अधिकतर कहरिंगन हिन्दू (Kaharingan Hindu) कहा जाता है, दक्षिणपूर्व एशिया के बोर्नियो द्वीप पर स्थित इण्डोनेशिया के कालिमंतान क्षेत्र में बसने वाले डायक समुदाय का मूल लोक-धर्म है, जो हिन्दू धर्म व सर्वात्मवादी आस्थओं का मिलाप है। इण्डोनेशिया की सरकार कहरिंगन को सरकारी स्तर पर हिन्दू धर्म की शाखा मानती है।

नामोत्पत्ति

डायक भाषाओं में "कहरिंगन" का मूल शब्द "हरिंग" है, जिसका अर्थ "जीवन" या "जीवित" होता है।